Likumprojekts

**Grozījumi** [**Apsardzes darbības likumā**](http://likumi.lv/ta/id/264785-apsardzes-darbibas-likums)

Izdarīt [Apsardzes darbības likumā](http://likumi.lv/ta/id/264785-apsardzes-darbibas-likums) (Latvijas Vēstnesis, 2014, 47., 75. nr.) šādus grozījumus:

1. Izteikt 7. panta trešās daļas 5. punktu šādā redakcijā:

"5) par kuru kompetentām valsts iestādēm ir pamats uzskatīt, ka individuālais komersants, komercsabiedrības pārvaldes (pārstāvības) amatpersona vai dalībnieks darbojas pretvalstiskā vai noziedzīgā organizācijā vai ir tās biedrs, rada draudus valsts vai sabiedrības drošībai."

 2.  14. pantā:

izteikt pirmās daļas pirmo teikumu šādā redakcijā:

"Apsardzes sertifikātu Ministru kabineta noteiktajā kārtībā izsniedz fiziskajai personai, kura ieguvusi noteiktu izglītību vai apguvusi attiecīgu izglītības programmu un nokārtojusi apsardzes darbinieka sertifikācijas pārbaudījumu, vai personai, kurai atzīta ārvalstīs iegūtā profesionālā kvalifikācija atbilstoši likumam "[Par reglamentētajām profesijām un profesionālās kvalifikācijas atzīšanu](http://likumi.lv/doc.php?id=26021)".";

 izteikt trešo daļu šādā redakcijā:

 "(3) Ministru kabinets nosaka:

1) apsardzes sertifikāta saņemšanai nepieciešamo izglītību;

2) personas, kurām apsardzes sertifikāta saņemšanai nav nepieciešams kārtot apsardzes darbinieka sertifikācijas pārbaudījumu;

3) prasības un kārtību, kādā persona kārto apsardzes darbinieka sertifikācijas pārbaudījumu;

4) kārtību, kādā fiziskajai personai izsniedzams apsardzes sertifikāts, tā dublikāts un atkārtots sertifikāts un pagarināms apsardzes sertifikāta derīguma termiņš;

5) apsardzes sertifikāta paraugu un prasības tā personalizācijai;

6) kārtību un apmēru, kādā maksājama valsts nodeva par apsardzes darbinieka sertifikācijas pārbaudījuma kārtošanu, apsardzes sertifikāta, tā dublikāta un atkārtota sertifikāta izsniegšanu un apsardzes sertifikāta derīguma termiņa pagarināšanu."

3. Papildināt pārejas noteikumus ar 12. punktu šādā redakcijā:

"12. Ministru kabinets līdz 2017. gada 1. jūlijam izdod šā likuma 14. panta trešajā daļā minētos noteikumus. Līdz šo noteikumu spēkā stāšanās dienai, bet ne ilgāk kā līdz 2017. gada 1. jūlijam ir piemērojami Ministru kabineta 2014. gada 2. decembra noteikumi Nr. 742 "Apsardzes sertifikātu izsniegšanas noteikumi", ciktāl tie nav pretrunā ar šo likumu."

Iekšlietu ministrs

Rihards Kozlovskis